Σύσταση θέσεων ιδιωτικού δικαίου στο Γραφείο του Γενικού Διευθυντού της Εταιρείας Ύδρευσης και Αποχέτευσης Πρωτεύουσας (ΕΥΔΑΠ). Στο Γραφείο του Γενικού Διευθυντού της Εταιρείας Ύδρευσης και Αποχέτευσης Πρωτεύουσας (ΕΥΔΑΠ), συνιστώνται τρεις (3) θέσεις προσωπικού ιδιωτικού δικαίου για τη γραμματειακή εξυπηρέτηση του Γενικού Διευθυντού της εν λόγω εταιρείας Η πρόσληψη στις θέσεις του προηγούμενου άρθρου γίνεται από τον Γενικό Διευθυντή της ΕΥΔΑΠ, χωρίς οποιαδήποτε διαδικασία. Το προσλαμβανόμενο προσωπικό αποχωρεί αυτοδικαίως ταυτόχρονα με την αποχώρηση για οποιονδήποτε λόγο του Γενικού Διευθυντή της ΕΥΔΑΠ που το προσέλαβε χωρίς άλλη διαδικασία. Η παροχή υπηρεσίας στις θέσεις αυτές δεν γεννά οιοδήποτε δικαίωμα αποζημίωσης ή άλλη αξίωση, ούτε προνόμιο ή προτίμηση. Το διάταγμα αυτό ισχύει από τη δημοσίευσή του στην Εφημερίδα της Κυβερνήσεως. Στον Αναπληρωτή Υπουργό Περιβάλλοντος, Χωροταξίας και Δημοσίων Έργων αναθέτουμε τη δημοσίευση και εκτέλεση του παρόντος.